भवनाथपुर(गढ़वा) : राजकीयकृत जमा दो उच्च विद्यालय के मैदान में बुधवार की रात आरएसएस भवनाथपुर इकाई के तत्वावधान में शारद पूर्णिमा उत्सव मनाया गया।कार्यक्रम की शुरुआत संघ के नियमानुसार भारत माँ के चित्र पर माल्यार्पण, अर्पण एवं शंख ध्वनि से की गई। कार्यक्रम के दौरान सुरेश राम ने लोगो को स्वस्थ रहने हेतु योग सहित कई व्यायाम करवाये,इसी दौरान ओम प्रकाश आर्य की देख रेख में प्रसाद रूपी खीर तैयार किया गया,विहिप नेता वेद प्रकाश आर्य के अथक प्रयासों से काफी संख्या में लोगो ने इस उत्सव का लुत्फ उठाया,कार्यक्रम के अंत मे 20 सूत्री अध्यक्ष ब्रजेश सिंह एवं सनिल लाल ने बौद्धिक बाते बताई,लोगो को शारद पूर्णिमा उत्सव से होने वाले लाभ के बारे में जानकारिया दी। बौद्धिक प्रस्तुत कर्ता ने बताया कि आश्विन मास की पूर्णिमा को ही ही शरद पूर्णिमा माना गया है। ऐसी मान्‍यता है क‍ि शरद पूर्णिमा की रात्रि चंद्रमा से अमृत वर्षा होती है। वैसे इसकी भी एक खास वजह है। दरअसल खीर दूध से बनी होती है और दूध को चंद्रमा का प्रतीक माना गया है। चंद्रमा मन का प्रतिनिधित्व करते हैं। शरद पूर्णिमा की रात्रि में चंद्रमा से निकलने वाली किरणों में सभी रोगों की दवा होती हैं। आयुर्वेद के हिसाब से जब चंद्र किरणें शरद पूर्णिमा की रात्रि में खीर पर पड़ती हैं तो सभी प्रकार की व्याधियों का नाश होता है। वैसे इस रात्रि जागने की परंपरा भी है। यह पूर्णिमा जागृति पूर्णिमा के नाम से जानी जाती है। इस रात्रि चंद्रमा 16 कलाओं से पूर्ण होता है।इस मौके पर प्रियरंजन यादव,पंकज रजक,सुधीर कुमार,चमन सिंह,गौरव सिंह,विनय गुप्ता,बिनोद प्रजापति सहित काफी संख्या में संघ कार्यकर्ता एवं ग्रामीणों ने शारद पूर्णिमा उत्सव का आनंद लिया।